Medzinárodné letisko Ioannisa Daskalogiannisa Chania

Medzinárodné letisko Ioannisa Daskalogiannisa Chania alebo len Medzinárodné letisko Chania (IATA: CHQ, ICAO: LGSA) je medzinárodné letisko na ostrove Kréta, v Grécku. Nachádza sa na polostrove Akrotiri, v blízkosti zálivu Souda, 14 km od mesta Chania. Je to zdieľané civilné/vojenské letisko. Letisko je pomenované po Ioannisovi Daskalogiannisovi, gréckom hrdinovi, ktorý bojoval v 18. storočí vo vzbure proti Osmanskej nadvláde. Zdroj Tento článok je čiastočný alebo úplný preklad článku Chania International Airport na anglickej Wikipédii.